

**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

**ΠΑΙΔΑΓΩΓΙΚΟ ΤΜΗΜΑ ΝΗΠΙΑΓΩΓΩΝ**

**ΕΤΗΣΙΟ ΠΡΟΓΡΑΜΜΑ ΕΞΕΙΔΙΚΕΥΣΗΣ**

**ΣΤΗΝ ΕΙΔΙΚΗ ΑΓΩΓΗ ΚΑΙ ΕΚΠΑΙΔΕΥΣΗ (2017-2018)**

*Το Παιδαγωγικό Τμήμα Νηπιαγωγών του Πανεπιστημίου Δυτικής Μακεδονίας διοργανώνει*

**ΕΤΗΣΙΟ ΠΡΟΓΡΑΜΜΑ ΕΠΙΜΟΡΦΩΣΗΣ-  ΕΞΕΙΔΙΚΕΥΣΗΣ ΣΤΗΝ ΕΙΔΙΚΗ ΑΓΩΓΗ ΚΑΙ ΕΚΠΑΙΔΕΥΣΗ (ΕΑΕ) 500 ΩΡΩΝ**

*με έναρξη Μάιο του 2017 και λήξη τον Μάιο του 2018.*

**Ακαδημαϊκό έτος 2017 – 2018**

Επιστημονικά Υπεύθυνη: Αναστασία Αλευριάδου

Καθηγήτρια Ειδικής Αγωγής και Εκπαίδευσης

Το Πανεπιστήμιο Δυτικής Μακεδονίας, ως Δημόσιος Πανεπιστημιακός Φορέας, διαθέτει πολύχρονη εμπειρία στη διαμόρφωση προγραμμάτων επιμόρφωσης-εξειδίκευσης στην ΕΑΕ από το 2008.

Η διαμόρφωση του προγράμματος γίνεται με βάση 5ωρα μαθήματα. Τα μαθήματα πραγματοποιούνται τα σ/κ με έδρα το Πανεπιστήμιο Δυτικής Μακεδονίας. Η επιμόρφωση απευθύνεται σε εργαζόμενους στο χώρο της Ειδικής και Γενικής Αγωγής, σε πτυχιούχους ΑΕΙ, ΤΕΙ, ΙΕΚ και Φοιτητές που ενδιαφέρονται να επιμορφωθούν στο χώρο της Ειδικής Αγωγής και Εκπαίδευσης.

Μετά από αίτημα των επιμορφούμενων στα πλαίσια του προγράμματος εξειδίκευσης παραδίδονται μαθήματα προετοιμασίας σε σχέση με την εκπαιδευτική πράξη (έμφαση στη διδακτική μεθοδολογία παιδιών με ειδικές εκπαιδευτικές ανάγκες ή/και αναπηρίες).

Τα μαθήματα γίνονται από καθηγητές Πανεπιστημίων συναφών ειδικοτήτων, διδάκτορες καθώς επίσης και διορισμένους έμπειρους ψυχολόγους και ειδικούς παιδαγωγούς σε θέματα ειδικής αγωγής και εκπαίδευσης κατόχους διδακτορικού διπλώματος με πολυετή πείρα στην ΕΑΕ.

Παρέχεται πιστοποιητικό εξειδίκευσης υπογεγραμμένο από τον Πρύτανη του Πανεπιστημίου Δυτικής Μακεδονίας και την Επιστημονικά Υπεύθυνη του Προγράμματος.

**Το πρόγραμμα παρέχει παιδαγωγική επιμόρφωση στην Ειδική Αγωγή και Εκπαίδευση ετήσιας διάρκειας με κύριους άξονες:**

* **Μαθήματα στην Παιδαγωγική της ένταξης και στην Ειδική Αγωγή και Εκπαίδευση (στην Εκπαίδευση των παιδιών και εφήβων με νοητική αναπηρία, ειδικές μαθησιακές δυσκολίες, ΔΑΦ, τύφλωση, προβλήματα συμπεριφοράς κ.ά.).**
* **Προγραμματισμένες επισκέψεις και επιμορφωτικές συναντήσεις με τις διεπιστημονικές ομάδες των ΚΕΔΔΥ και ΣΜΕΑΕ**  **και workshops (πχ βιωματικό σεμινάριο σε μεθόδους αντιμετώπισης για νήπια, παιδιά και εφήβους με διαταραχές στο φάσμα του αυτισμού, εφαρμοσμένο workshop στην κώφωση και στη Νοηματική γλώσσα) καθώς και εργασία-πλάνο διδασκαλίας εξειδικευμένο στο γνωστικό αντικείμενο του/της κάθε επιμορφούμενου/ης.**
* **Όλοι οι επιμορφούμενοι θα παραλάβουν 1 βιβλίο καθώς και θα έχουν το δικαίωμα δημοσίευσης ενός κεφαλαίου σε συλλογικό τόμο (με ISBN) με βάση την εργασία που θα εκπονήσουν. Η δημοσίευση σε συλλογικό τόμο εντάσσεται στις καινοτομίες του προγράμματος και μοριοδοτείται για την υποψηφιότητα σε πλείστα μεταπτυχιακά προγράμματα σπουδών.**
* **Το πρόγραμμα επιμόρφωσης-εξειδίκευσης συνολικά ενισχύει το φάκελο των υποψηφίων για πιθανές μεταπτυχιακές σπουδές στην ΕΑΕ, ενώ πριμοδοτείται για την εργασία σε δομές Ειδικής Αγωγής,** **με το N. 4465/2017 (ΦΕΚ47/04-04-2017).**

Τα μαθήματα αντιστοιχούν σε **40 ECTS.**

Το κόστος του προγράμματος ανέρχεται στα **640 ευρώ,** στα οποία συμπεριλαμβάνονται ένα βιβλίο, σημειώσεις, παράδοση εργασιών με βάση σχέδια διδασκαλίας στην Ειδική Αγωγή στο γνωστικό αντικείμενο του/της κάθε επιμορφούμενου/ης, και αξιολόγησή τους με εξετάσεις και εργασία. **Επίσης δίνεται υποτροφία 140 ευρώ στον/στην πρώτο/η αριστεύσαντα.**

Η προκαταβολή για την κάλυψη της θέσης ανέρχεται στο ποσό των **200 ευρώ**, ενώ το υπόλοιπο μοιράζεται σε δύο (2) ισόποσες δόσεις, οι οποίες θα καταβληθούν κατά τη διάρκεια του προγράμματος εξειδιίκευσης.

Για το δικαίωμα συμμετοχής στα σεμινάρια της Ειδικής Αγωγής προαπαιτείται η καταβολή χρηματικού ποσού 200 € στον αρ. λογαριασμού **GR60 0172 2500 0052 5003 9507 824** (ΤΡΑΠΕΖΑ ΠΕΙΡΑΙΩΣ) της Επιτροπής Ερευνών του Παν/μίου Δυτικής Μακεδονίας με **αναγραφή του oνοματεπώνυμου του καταθέτη και κωδικό έργου 1387**

Η ακύρωση της εγγραφής μπορεί να γίνει σε διάρκεια πέντε (5)εργάσιμων ημερών από την ημερομηνία εγγραφής και παρακρατούνται τα εκατό (100) ευρώ.

Οι αιτήσεις γίνονται online στην κάτωθι ηλεκτρονική διεύθυνση:

 <http://sea.nured.uowm.gr/applications/sea_form.php>

Παρακαλούμε να δηλώνετε απαραίτητα το ηλεκτρονικό σας ταχυδρομείο.

Παρακαλούμε, **επιπρόσθετα από την αίτηση**, να προσκομίσετε σκαναρισμένα στην ηλεκτρονική διεύθυνση **specialedu@uowm.gr** και τα παρακάτω:

1. απόδειξη κατάθεσης λογαριασμού της προκαταβολής

**(να αναγράφεται το ονοματεπώνυμο και αιτιολογία ΠΔΒΜ 1387)**

1. αντίγραφο βεβαίωσης σπουδών/ πτυχίου (απλή φωτοτυπία)
2. φωτοαντίγραφο ταυτότητας (απλή φωτοτυπία)

Σε περίπτωση που αντιμετωπίζετε δυσκολίες στην ηλεκτρονική αποστολή των παραπάνω δικαιολογητικών (και μόνο σε αυτή την περίπτωση), μπορείτε να τα αποστείλετε στο φαξ 23850-55128.

Οι ενδιαφερόμενοι θα μπορούν να ενημερώνονται για ανακοινώσεις του Προγράμματος 2017-2018 στην ιστοσελίδα:

<http://blogs.uowm.gr/sea/>

**ΗΜΕΡΟΜΗΝΙΑ ΕΝΑΡΞΗΣ ΑΙΤΗΣΕΩΝ ΚΑΙ ΑΠΟΣΤΟΛΗΣ ΔΙΚΑΙΟΛΟΓΗΤΙΚΩΝ: 12 ΜΑΙΟY 2017**

**ΗΜΕΡΟΜΗΝΙΑ ΛΗΞΗΣ ΑΙΤΗΣΕΩΝ ΚΑΙ ΑΠΟΣΤΟΛΗΣ ΔΙΚΑΙΟΛΟΓΗΤΙΚΩΝ: 21 ΙΟΥΝΙΟΥ 2017**

**Πληροφορίες:**

**ΑΝΑΣΤΑΣΙΑ ΑΛΕΥΡΙΑΔΟΥ, Καθηγήτρια Ειδικής Αγωγής Παν/μίου Δυτικής Μακεδονίας**

**Επιστημονικά Υπεύθυνη και Συντονίστρια του Έργου**

**Τηλ. 6938996066**